L-Arċisqof Pawlu Cremona dwar id-Djakni Permanenti "Minn din is-sena se nibdew proċess. Hemm grupp li għandhom ċertu esperjenza, u dawn jibdew jagħmlu din ir-riflessjoni, jagħtuni rapport huma, imbagħad fuq hekk nara ftit minn dak ir-rapport dak li naħseb li hu tajjeb u dak li naħseb li mhux tajjeb." Din id-dikjarazzjoni dwar it-twaqqif tad-Djakonat Permanenti f'Malta, għamilha Monsinjur Arċisqof Pawlu Cremona waqt intervista li kellu fuq l-istazzjon RTK. X'inhuma djakni permanenti u hemm bżonnhom f'pajjiżna? Qed nitkellmu fuq djakni, jiġifieri qed nitkellmu fuq parti mis-sagramenti tal-ordni sagri. Sagramenti tal-ordni sagri hemm tlieta. Ħa nibdew minn fuq, għandek l-Isqof, fejn għandek il-pjenezza, għandek is-saċerdot, imbgħad għandek id-djakni permanenti. Id-djakni għandhom ċerti poteri li tagħtihom il-Knisja, jistgħu jżewġu, jistgħu jagħmlu funeral, iqarbnu, jagħmlu l-omeliji, hemm ħafna affarijiet. F'Malta s'issa, aħna mdorrijin li jkollna d-djakni li jagħmlu sena qabel ma jsiru presbiteri, jiġifieri diġa' hemm djakni. Imma minn wara l-Konċilju Vatican it-Tieni, kien hemm din l-idea ta' djakni permanenti. Djakni permanenti jiġifieri jkollok persuni anke miżżewġin, li dawn isiru u jibqgħu djakni. Il-parti kbira tagħhom ikunu miżżewġin. Li dawn ikunu ħajjithom kollha iservu bħala djakni, jiġifieri jgħinu l-ewwel lill-Isqof, imbagħad lis-saċerdoti, u l-ministeri tagħhom. Il-proċess ... Il-proċess hu, l-ewwelnett, li aħna rridu nagħmlu pjan, iġifieri issa se nagħmel grupp żgħir, se naraw ftit mill-esperjenzi li kellhom pajjiżi oħrajn, naraw ftit x'nistgħu naddottaw għas-sitwazzjoni partikolari tagħna f'Malta. Għax mill-kuntatti li kelli m'oħrajn, rajt li hemm xi wħud jgħinu fil-parroċċi, ġieli anke jmexxu parroċċia huma meta ma jkunx hemm saċerdoti biżżejjed. Għandek xi wħud, pereżempju, għandhom sptar, u jgħidulhom ikunu full-time, fl-isptar jieħdu ħsieb l-eżiġenzji pastorali. Mela ma jistgħux iqarru? Le, le dan hu tas-saċerdoti biss. La qrar, u lanqas iqaddsu. Per eżempju l-Brazil kont nara x'kien jiġri, kien hemm patri kellu sittax il-kappella differenti f'sittax il-villaġġ. Kiem jilħaqhom kull erbat-iħdud, il-ħdud l-oħra, mhux jibqgħu b'xejn. Il-ħdud l-oħra kien iħallihom ewkaristija biżejjed, u d-djaknu, mhux iqarben biss, jagħmlulhom l-omelija ... qed jagħmlu dak li jsir fil-quddiesa mingħajr ma jagħmlu l-konsagrazzjoni tal-ewkaristija. Jiġifieri ara kemm hi prezzjuzal-ħidma tagħhom. Funeral u hekk jistgħu jassistu? Jistgħu jassitu wkoll, mela le, u jistgħu jżewġu. Djakni jistgħu wkoll jagħmlu s-sagrament taż-żwieġ. Jiġifieri għandhom ħafna poteri, mhux it-totalita' imma għandhom ħafna poteri. Allura l-ewwel nagħmlu dan il-grupp biex forsi nidħlu iktar fil-fond Malta, liema kwalitajiet ta' appostolat naħsbu li jistgħu jsiru minn dawn id-djakni? Jiġifieri mhux kollha tagħtuhom? Le, nista nagħtihom l-poteri kollha. Imma l-ewwel naraw f'Malta, fejn l-iktar li għandna bżonnhom? Fil-parroċċi, fl-isptarijiet, għax kull post huwa differenti. It-tieni, tara ftit il-formazzjoni tagħhom. Għax dawn irridu jagħmlu snin ta' teoloġija. Jiġifieri għandek xi tlett snin ... kors universitarju wkoll. Tas-seminaristi huwa itwal. Imma jagħmlu kors għalihom li jkun tliet snin. Trid tidħol fid-djalogu man-nisa tagħhom dawn. Għax in-nisa tagħhom se jkunu involuti wkoll. Allura jridu jkollhom il-permess tan-nisa tagħhom, tal-familja tagħhom, biex jagħmlu dan is-servizz u jrid ikun hemm screening ukoll, għax din hija vokazzjoni. Dan mhux qed nitkellmu aħna fuq bniedem li qed jgħin fis-sagristjia. Mhux qed nitkellmu fuq bniedem li jqarben biss. Hi sejħa. Din hiija sejħa għall-djakonat daqs kemm hija sejħa għas-saċerdozju. .... Minn din is-sena se nibdew proċess; hemm grupp ta' persuni li kollha jew huma saċerdoti jew jekk mhux saċerdoti imma naf li għandhom ċertu esperjenza, u dawn jibdew jagħmlu din ir-riflessjoni, jagħtuni rapport huma, imbagħad fuq hekk nara ftit minn dak ir-rapport dak li naħseb li hu tajjeb u dak li naħseb li mhux tajjeb u nerġa ovvjament ikolli l-persuni l-oħrajn li jiena nkun nista' nitkellem magħhom, imbagħad nara ftit, bil-mod il-mod kif nibdew din il-mixja ta' djakni permanenti. Ara wkoll id-diskussjoni li hemm f'dan il-Forum dwar l-istess tema ... > https://laikosorg.wordpress.com/2011/06/11/wasal-il-waqt-li-l-knisja-f'malta-jkollha-djakni-permanenti/ Riżorsi fil-Laikos dwar Djakonat Permanenti ...> Ħajr lill-Uffiċcju tal-Komunikazzjoni fil-Kurja tal-Arċisqof. Il-Ġimgħa 6 ta' Jannar 2012.
Id-Djakni Permanenti – Se nibdew il-proċess.